
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 184 

18 Μαρτίου 1994 



ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 2308 

Έγκριση Κανονισμού Κατάστασης προσωπικού του 
Ελληνικού Οργανισμού Γάλακτος (ΕΛ.Ο.Γ.) - 
Ν.Π.Ι.Δ. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΚΑΙ ΓΕΩΡΓΙΑΣ 

Έχοντας υπόψη: 

1. Τις διατάξεις του άρθρου 94 του Ν. 2127/93 
(ΦΕΚ 48 τ.Α’/6.4.93) «Εναρμόνιση προς το Κοινο¬ 
τικό Δίκαιο του Φορολογικού καθεστώτος των πε¬ 
τρελαιοειδών προϊόντων, αλκοόλης και αλκοολού- 
χων ποτών και βιομηχανοποιημένων καπνών και άλ¬ 
λες διατάξεις». 

2. Τις διατάξεις του Π.Δ. 226/93 (ΦΕΚ 92 τ.Α'/ 
14.6.93) «Οργάνωση του Ελληνικού Οργανισμού 
Γάλακτος (ΕΛ.Ο.Γ.)». 

3. Τις διατάξεις του άρθρου 19 παρ. 1 και 2 του Ν. 
1735/87 (ΦΕΚ 195/τ.Α787) «προσλήψεις στο δη¬ 
μόσιο τομέα, κοινωνικός έλεγχος στη δημόσια διοί¬ 
κηση, πολιτικά δικαιώματα και άλλες διατάξεις». 

4. Το αριθμ. 6/24.12.93 Πρακτικό του Δ.Σ. του 
ΕΛ.Ο.Γ. 

5. Το γεγονός ότι από τις διατάξεις του παρόντος 
Κανονισμού προκαλείται δαπάνη σε βάρος του 
προϋπολογισμού του ΕΛ.Ο.Γ. ύψους 40.000.000 
δρχ. για το τρέχον έτος (1994) και 53.000.000 δρχ. 
για τα επόμενα οικονομικά έτη, που θα καλυφθούν 
από τα έσοδα του ΕΛ.Ο.Γ. που θα προκόψουν από 
την ανταποδοτική εισφορά που προβλέπεται από 
την παρ. 7 του άρθρου 94 του Ν. 2127/93, αποφα¬ 
σίζουμε: 

1. Εγκρίνουμε τον Κανονισμό Κατάστασης Προ¬ 
σωπικού του Ελληνικού Οργανισμού Γάλακτος 
(ΕΛ.Ο.Γ.) - Ν.Π.Ι.Δ., ως κατωτέρω: 

Άρθρο 1 

Πεδίο Εφαρμογής 

Στις διατάξεις του παρόντος Κανονισμού υπάγε¬ 
ται το τακτικό προσωπικό του Ελληνικού Οργανι¬ 


σμού Γάλακτος (ΕΛ.Ο.Γ.), που στελεχώνει την Κε¬ 
ντρική και τις Περιφερειακές Υπηρεσίες αυτού. 

Άρθρο 2 

Κατάταξη - Οργανικές θέσεις προσωπικού 

1. Το προσωπικό της Κεντρικής και Περιφερεια¬ 
κών υπηρεσιών του ΕΛ.Ο.Γ. κατατάσσεται σε Κατη¬ 
γορίες και Κλάδους, στους οποίους αντιστοιχούν 
οργανικές θέσεις, ως εξής: 

ΚΑΤΗΓΟΡΙΑ ΠΕ 

Σύνολο οργανικών θέσεων έντεκα (11). 

Στην κατηγορία ΠΕ υπάγονται οι παρακάτω κλάδοι 
με τις αντίστοιχες οργανικές θέσεις: 

- Γενικός Διευθυντής μία (1) θέση του κλάδου ΠΕ 
Γεωπονικού ή Κτηνιατρικού. 

-Κλάδος ΠΕ Γεωπονικού ή Κτηνιατρικού: θέσεις 
εννέα (9) 

- Κλάδος ΠΕ Διοικητικού - Οικονομικού: θέση μία 
( 1 ) 

ΚΑΤΗΓΟΡΙΑ ΔΕ 

Σύνολο οργανικών θέσεων τρεις (3) 

Στην κατηγορία ΔΕ υπάγονται όι παρακάτω κλάδοι 
με τις αντίστοιχες οργανικές θέσεις: 

- Κλάδος ΔΕ Διοικητικού - Λογιστικού: θέσεις δύο 
( 2 ) 

- Κλάδος ΔΕ Προσωπικού Η/Υ: θέση μία (1) 

2. Ο αριθμός του προσωπικού που προσλαμβάνε¬ 
ται για την κάλυψη παροδικής φύσης εποχιακών ή 
άλλων περιοδικών ή πρόσκαιρων αναγκών του 
ΕΛ.Ο.Γ. με σύμβαση ορισμένου χρόνου, καθορίζεται 
με απόφαση του Δ.Σ. του ΕΛ.Ο.Γ. και εγκρίνεται από 
τον Υπουργό Γεωργίας και τους αρμόδιους Υπουρ¬ 
γούς, σύμφωνα με τις ισχύουσες διατάξεις. 

Άρθρο 3 

Προσόντα - Κωλύματα διορισμού 

Για να διορισθεί κάποιος υπάλληλος στον ΕΛ.Ο.Γ. 
πρέπει: 

α) Να είναι Έλληνας πολίτης 
β) Να έχει συμπληρώσει το 21ο έτος της ηλικίας 
του 


* 

γ) Να μην έχει υπερβεί το 40ο έτος της ηλικίας 
του, όταν πρόκειται για κάλυψη θέσεων με τυπικό 
προσόν τίτλο τριτοβάθμιας εκπαίδευσης και το 35ο, 
όταν πρόκειται για κατάληψη θέσεων με τυπικό 
προσόν απολυτήριο τίτλο δευτεροβάθμιας εκπαί¬ 
δευσης. 

Τα όρια ηλικίας θεωρούνται ότι συμπληρώνονται 
ϋτις 31.12. του επομένου έτους από τη γέννηση του 
υποψηφίου. 

δ) Να έχει εκπληρώσει τις στρατιωτικές του υπο¬ 
χρεώσεις ή να έχει νόμιμα απαλλαγεί από αυτές. 

ε) Να μην έχει καταδικασθεί ή να μην διώκεται για 
κακούργημα ή πλημμέλημα όπως αυτά ορίζονται 
από τις διατάξεις του Υπαλληλικού Κώδικα. 

στ) Να μην τελεί υπό απαγόρευση ή δικαστική 
αντίληψη. 

ζ) Να μην έχει απολυθεί για πειθαρχικούς λόγους 
από θέση του δημοσίου τομέα. 

Άρθρο 4 

Τυπικά προσόντα διορισμού 

1. Τυπικό προσόν διορισμού για τη θέση του Γενι¬ 
κού Διευθυντή ορίζεται πτυχίο Ανωτάτης Γεωπονι- 
κής ή Κτηνιατρικής Σχολής της ημεδαπής ή ισότιμο 
πτυχίο της αλλοδαπής, τριετής τουλάχιστον διοικη¬ 
τική εμπειρία στο δημόσιο ή ιδιωτικό τομέα και άρι- 
στη γνώση μιας τουλάχιστον από τις γλώσσες Αγ¬ 
γλικά, Γαλλικά ή Γερμανικά. 

2. Τυπικά προσόντα διορισμού για τους κλάδους 
του άρθρου 2 του παρόντος, ορίζονται τα προβλεπό- 
μενα από τις διατάξεις των Π.Δ. 194/88 και 172/92, 
όπως κάθε φορά ισχύουν. 

3. Όπου απαιτείται η γνώση ξένης γλώσσας, η 
επάρκεια κρίνεται όπως ορίζει το Π.Δ. 194/88. 

Άρθρο 5 

I Διαδικασία πρόσληψης 

1. Για την πρόσληψη όλων των κατηγοριών προ¬ 
σωπικού ισχύουν τα προβλεπόμενα από τις εκά- 
στοτε ισχύουσες διατάξεις για το Δημόσιο και τον 
ευρύτερο Δημόσιο Τομέα. 

Άρθρο 6 
Βαθμοί 

Το προσωπικό της παρ. 2 κατατάσσεται σε βαθ¬ 
μούς που ισχύουν κάθε φορά για τους υπαλλήλους 
του Δημοσίου και των Ν.Π.Δ.Δ. 

Άρθρο 7 
Προαγωγή 

1. Για την προαγωγή του προσωπικού που υπάγε¬ 
ται στις διατάξεις του παρόντος, εφαρμόζονται οι 
διατάξεις που ισχύουν κάθε φορά για τους υπαλλή¬ 
λους του Δημοσίου και των Ν.Π.Δ.Δ. 

2. Για τις ανωτέρω προαγωγές αποφασίζει τελικά 
το Δ.Σ. του ΕΛ.Ο.Γ. 


Άρθρο 8 

Αποδοχές προσωπικού 

Για τις αποδοχές του προσωπικού εφαρμόζονται 
οι διατάξεις του ν. 1505/84, όπως συμπληρώθηκε 
με το ν. 1810/88, όπως κάθε φορά ισχύουν. 

Άρθρο 9 

Καθήκοντα Προσωπικού 

Το προσωπικό του ΕΛ.Ο.Γ. έχει ενδεικτικά τα 
εξής καθήκοντα: 

α) Να τηρεί τους σχετικούς με τον ΕΛ.Ο.Γ. νό¬ 
μους, διατάγματα, Κανονισμούς, αποφάσεις του 
Δ.Σ. του ΕΛ.Ο.Γ. και γενικά τις ειδικές εντολές και 
οδηγίες της Υπηρεσίας. 

β) Να τηρεί την επιβαλλόμενη εχεμύθεια για γεγο¬ 
νότα και πληροφορίες που αναφέρονται στον 
ΕΛ.Ο.Γ. 

γ) Να μην επιλαμβάνεται επιλύσεως ζητήματος, 
είτε ατομικά, είτε μετέχοντας σε συλλογικό όργανο, 
για το οποίο έχει πρόδηλο έννομο συμφέρον αυτός ή 
συγγενής του εξ αίματος ή αγχιστείας μέχρι και του 
τετάρτου βαθμού. 

δ) Να φυλάττει με επιμέλεια τα έγγραφα και γε¬ 
νικά τα στοιχεία που του παραδίδονται για την εκτέ¬ 
λεση της υπηρεσίας του. 

ε) Να ενημερώνει αμέσως τον Προϊστάμενό του 
αν για λόγους ασθένειας ή για άλλη σοβαρή αιτία κω¬ 
λύεται να προσέλθει στην Υπηρεσία. 

2. Απαγορεύεται στους υπαλλήλους, χωρίς προη¬ 
γούμενη έγγραφη άδεια του Δ.Σ. του ΕΛ.Ο.Γ., η 
άσκηση εμπορίας και γενικά επιχειρήσεων για ίδιο 
λογαριασμό ή η ανάληψη πρόσθετων εργασιών ή έρ¬ 
γων και η συμμετοχή σε όργανα διοίκησης ανώνυ- 

~ μων ή άλλων Εταιρειών. 

3. Οι υπάλληλοι του ΕΛ.Ο.Γ. ευθύνονται έναντι 
αυτού για κάθε θετική ζημία που προξένησαν σ’ 
αυτό, από δόλο ή βαρειά αμέλεια. 

Άρθρο 10 
Χρόνος εργασίας 

Οι διατάξεις για την διάρκεια τού χρόνου εργασίας 
των δημοσίων πολιτικών διοικητικών υπαλλήλων 
εφαρμόζονται και για το προσωπικό του ΕΛΟΓ, 
όπως κάθε φορά ισχύουν. 

Άρθρο 11 
Άδειες απουσίας 

1. Το προσωπικό του ΕΛ.Ο.Γ. δικαιούται κανονι¬ 
κής άδειας με πλήρεις αποδοχές, σύμφωνα με τις 
εκάστοτε ισχύουσες σχετικές διατάξεις του Υπαλ¬ 
ληλικού Κώδικα. 

2. Υπάλληλος που μετατίθεται δεν δικαιούται κα¬ 
νονικής άδειας πριν από την εγκατάστασή του στη 
θέση που μετατέθηκε. 

3. Στις κυοφορούσες υπαλλήλους του ΕΛ.Ο.Γ. χο¬ 
ρηγούνται άδειες απουσίας και στις μητέρες βρε¬ 
φών και νηπίων άδειες βραδείας προσέλευσης ή 

πρόωρης αποχώρησης, σύμφωνα με τις εκάστοτε 
ισχύουσες διατάξεις του Υπαλληλικού Κώδικα. 

4. Για ειδικούς λόγους είναι δυνατή με πράξη του 
Προέδρου του Δ.Σ. του ΕΛ.Ο.Γ., η χορήγηση άδειας 
απουσίας χωρίς αποδοχές μέχρι δέκα (10) ημέρες 
κάθε χρόνο. Άδεια απουσίας χωρίς αποδοχές μέχρι 
ένα (1) μήνα κάθε χρόνο μπορεί να χορηγήσει με 
απόφασή του το Δ.Σ. του ΕΛ.Ο.Γ., εφόσον το επι¬ 
τρέπουν οι ανάγκες του ΕΛ.Ο.Γ. Σε καμμία περί¬ 
πτωση η άδεια άνευ αποδοχών δεν μπορεί να υπερ- 
βεί τις είκοσι δύο (22) εργάσιμες ημέρες συνολικά 
το χρόνο. 

5. Για τη χορήγηση αναρρωτικής άδειας εφαρμό¬ 
ζονται οι σχετικές διατάξεις του ασφαλιστικού φο¬ 
ρέα, στον οποίο είναι ασφαλισμένος ο υπάλληλος 
και όπως κάθε φορά ισχύουν. 

Άρθρο 12 

Εκπαιδευτικές άδειες 

Για το προσωπικό του ΕΛ.Ο.Γ. εφαρμόζονται οι 
διατάξεις του υπαλληλικού Κώδικα για τη χορήγηση 
εκπαιδευτικής άδειας, όπως κάθε φορά ισχύουν. 

Άρθρο 13 

Μετάθεση 

1. Το Δ.Σ. του ΕΛ.Ο.Γ. έχει δικαίωμα να μεταθέσει 
το προσωπικό, μετά από εισήγηση του Γ ενικού Διευ¬ 
θυντή του ΕΛ.Ο.Γ. με τους όρους και τις προϋποθέ¬ 
σεις που ισχύουν για τις μεταθέσεις των υπαλλήλων 
του Δημοσίου και των Ν.Π.Δ.Δ., εκτός εάν συντρέ¬ 
χουν εξαιρετικοί υπηρεσιακοί λόγοι που εκτιμώνται 
με την σύμφωνη γνώμη του Δ.Σ. 

2. Γ ια τη μετάθεση λαμβάνονται υπόψη οι αιτή¬ 
σεις των ενδιαφερομένων, οι υπηρεσιακές ανάγκες 
και οι διατάξεις του κανονισμού οργάνωσης του 
ΕΛ.Ο.Γ. 

3. Οι μετατιθέμενοι δικαιούνται εξόδων μετακινή- 
σεως και εγκαταστάσεις που καθορίζονται με από¬ 
φαση του Δ.Σ. του ΕΛ.Ο.Γ., σύμφωνα με τα ισχύοντα 
περί δημοσίων υπαλλήλων. 

Άρθρο 14 

Απόσπαση - Μετακίνηση 

Το Δ.Σ. του ΕΛ.Ο.Γ. για κάλυψη προσωρινών ανα¬ 
γκών μπορεί να αποσπά υπαλλήλους από την Κε¬ 
ντρική Υπηρεσία στις Περιφερειακές και αντί¬ 
στροφα, όπως και μετακινήσεις υπαλλήλων εντός 
της Κεντρικής Υπηρεσίας του ΕΛ.Ο.Γ. 

2. Οι αποσπάσεις ενεργούνται με απόφαση του 
Δ.Σ. του ΕΛ.Ο.Γ. που εκδίδονται από τον Πρόεδρο 
του Δ.Σ. του ΕΛ.Ο.Γ., μετά από εισήγηση του Γενι¬ 
κού Διευθυντή, που δεν μπορεί να είναι χρονικής 
διάρκειας μεγαλύτερης των έξι (6) μηνών. 

3. Σε όσους αποσπώνται καταβάλλονται οδοιπο¬ 
ρικά έξοδα και εκτός έδρας αποζημιώσεις, όπως αυ¬ 
τές καθορίζονται με απόφαση του Δ.Σ. του ΕΛ.Ο.Γ., 


σύμφωνα με τα ισχύοντα για τους υπαλλήλους του 
δημοσίου και των Ν.Π.Δ.Δ. 

Άρθρο 15 

Μετάταξη 

Υπάλληλος που κατά τη διάρκεια της υπηρεσίας 
του στον ΕΛ.Ο.Γ. αποκτήσει τα προσόντα κλάδου 
ανώτερης κατηγορίας, μπορεί να μεταταγεί, με από¬ 
φαση του Δ.Σ. του ΕΛ.Ο.Γ., σε ανώτερη κατηγορία 
εφόσον: 

α) Υποβάλλει σχετική αίτηση. 

β) Υπάρχει κενή οργανική θέση στον κλάδο της 
ανώτερης κατηγορίας. 

γ) Έχει τριετή τουλάχιστον υπηρεσία στον 
ΕΛ.Ο.Γ. 

Άρθρο 16 

Εκτέλεση υπηρεσίας εκτός έδρας 

1. Το προσωπικό του ΕΛ.Ο.Γ. που μετακινείται 
εκτός έδρας για εκτέλεση υπηρεσίας δικαιούται 
οδοιπορικά έξοδα και ειδική αποζημίωση παραμο¬ 
νής εκτός έδρας, όπως αυτή καθορίζεται με από¬ 
φαση του Δ.Σ. του ΕΛ.Ο.Γ., σύμφωνα με τα ισχύοντα 
για τους υπαλλήλους του δημοσίου και των Ν.Π.Δ.Δ. 

2. Προσωπικό του ΕΛ.Ο.Γ., που μετακινείται 
εκτός έδρας για μαρτυρία ενώπιον Ανακριτικών ή Δι¬ 
καστικών Αρχών σε υπόθεση που σχετίζεται με την 
υπηρεσία θεωρείται ότι μετακινείται για εκτέλεση 
υπηρεσίας και εφαρμόζονται ανάλογα οι διατάξεις 
της παραγράφου 1. 

3. Η αναγνώριση και η εκκαθάριση των δαπανών 
που προβλέπονται στο άρθρο αυτό γίνεται βάση δι- 
καιολογητικών, που καθορίζονται με πράξη του 
Προέδρου του Δ.Σ. του ΕΛ.Ο.Γ. 

Άρθρο 17 
Φύλλα αξιολόγησης 

1. Για κάθε υπάλληλο του ΕΛ.Ο.Γ. συντάσσεται 
κάθε χρόνο φύλλο αξιολόγησης για την υπηρεσιακή 
κατάρτιση και επίδοσή του. 

Τα όργανα που συντάσσουν τα φύλλα αξιολόγη¬ 
σης, ο τύπος, το περιεχόμενο, ο τρόπος σύνταξής 
τους και κάθε άλλη λεπτομέρεια καθορίζονται με 
απόφαση του Δ.Σ. του ΕΛ.Ο.Γ. 

2. Τα φύλλα αξιολόγησης μετά την κρίση, γνωστο¬ 
ποιούνται στους ενδιαφερόμενους υπαλλήλους. ' 

3. Υπάλληλος που θεωρεί την κρίση δυσμενή δι¬ 
καιούται μέσα σε δέκα (10) ημέρες απο την γνωστο¬ 
ποίηση, να υποβάλει αίτηση αναθεώρησης στο Δ.Σ. 
το οποίο αποφαίνεται σε προθεσμία δέκα (10) ημε¬ 
ρών από την υποβολή της. 

Άρθρο 18 

Ηθικές αμοιβές - Βράβευση προτάσεων και μελετών 

1. Το Δ.Σ το ΕΛ.Ο.Γ. με εισήγηση του Προέδρου ή 
του Γ εν. Διευθυντή μπορεί να απονέμει στο προσω¬ 
πικό ηθικές αμοιβές για εξαιρετικές πράξεις ή επι- 

δόσεις στην εκτέλεση της υπηρεσίας του ή για επω¬ 
φελή συμβολή στο έργο του ΕΛ.Ο.Γ. 

2. Οι ηθικές αμοιβές είναι: 

α) Εύφημος μνεία, β) Ευαρέσκεια, γ) Έπαινος. 

3. Η ευαρέσκεια μπορεί να απονέμεται και κατά 
την αποχώρηση από την υπηρεσία. 

4. Για την πρωτοβουλία των υπαλλήλων που ήθε¬ 
λαν συντάξει και υποβάλλει αξιόλογη πρωτότυπη 
πρόταση ή μελέτη που αφορά το γνωστικό αντικεί¬ 
μενο του ΕΛ.Ο.Γ. και στοχεύει στην καλύτερη οργά¬ 
νωση και βελτίωση της αποδοτικότητας των υπηρε¬ 
σιών του, μπορεί να παρέχονται εκτός των ηθικών 
και υλικές αμοιβές (βραβεία), με απόφαση του Δ.Σ. 
του ΕΛ.Ο.Γ. Με την ίδια απόφαση καθορίζονται τα 
όργανα και η διαδικασία αξιολόγησης και βράβευσης 
των προτάσεων ή μελετών, ο τρόπος δημοσίευσης 
σε τεύχη ή βιβλία και τα της αξιοποίησης αυτών, το 
ποσόν της υλικής αμοιβής και κάθε άλλη αναγκαία 
λεπτομέρεια για την εφαρμογή της παραγράφου αυ¬ 
τής. 

Αρθρο 19 
Διαθεσιμότητα 

1. Με απόφαση του Δ.Σ. του ΕΛ.Ο.Γ. μετά από ει¬ 
σήγηση του Γ ενικού Διευθυντή μπορεί να τεθεί σε 
διαθεσιμότητα υπάλληλος, εφόσον συντρέχουν οι 
λόγοι διαθεσιμότητας που ισχύουν για τους υπαλλή¬ 
λους του δημοσίου και των Ν.Π.Δ.Δ. 

2. Η διάρκεια της διαθεσιμότητας ορίζεται από τις 
ισχύουσες διατάξεις που εφαρμόζονται για τους δη¬ 
μοσίους υπαλλήλους και τους υπαλλήλους των 
Ν.Π.Δ.Δ. 

3. Με τη συμπλήρωση του χρόνου της διαθεσιμό¬ 
τητας ο υπάλληλος είτε επανέρχεται στην ενεργό 
άσκηση των καθηκόντων του, είτε απολύεται σύμ¬ 
φωνα με τις διατάξεις του άρθρου 31 του παρόντος. 

4. Η θέση σε διαθεσιμότητα συνεπάγεται την ανα¬ 
στολή άσκησης κάθε παρεπόμενου λειτουργήματος 
το οποίο τυχόν ασκεί ο υπάλληλος στον ΕΛ.Ο.Γ. 

Αρθρο 20 
Αργία 

1. Με απόφαση του Δ.Σ. του ΕΛ.Ο.Γ. μετά από ει¬ 
σήγηση του Γ ενικού Διευθυντή ή του Προέδρου του 
Δ.Σ. του ΕΛ.Ο.Γ., ο υπάλληλος μπορεί να τεθεί σε 
αργία: 

α) Αν υπάρχει εκκρεμής κατ’ αυτού ποινική ή πει¬ 
θαρχική δίκη ή στερήθηκε της προσωπικής του 
ελευθερίας. 

β) Όταν επιβάλλεται τούτο για τη διαφύλαξη των 
συμφερόντων του ΕΛ.Ο.Γ. και ιδιαίτερα στην περί¬ 
πτωση ύπαρξης βάσιμης υπόνοιας για άτακτη διαχεί¬ 
ριση. 

2. Η αργία μπορεί να διαρκέσει το πολύ ένα (1) 
έτος, κατά το διάστημα του οποίου ο υπάλληλος 
λαμβάνει το μισό (1 /2) των αποδοχών του. 

Παράταση του χρόνου της αργίας πέραν του έτους 
και μέχρι εκδόσεως της τελεσίδικης ποινικής ή πει¬ 


θαρχικής απόφασης αν υπάρχει βάσιμη υπόνοια ότι 
ο υπάλληλος έγινε ένοχος πράξεως με την οποία 
προκλήθηκε βλάβη των συμφερόντων του ΕΛ.Ο.Γ. 
Η παράταση αποφασίζεται από το Δ.Σ. του ΕΛ.Ο.Γ. 

3. Αν ο υπάλληλος απαλλαγεί τελεσίδικα από 
κάθε κατηγορία, του αποδίδονται οι κρατηθείσες 
αποδοχές. Με πράξη του Προέδρου του Δ.Σ. του 
ΕΛ.Ο.Γ., μπορεί να αποδοθεί το ποσό που παρακρα¬ 
τήθηκε, αν ο υπάλληλος τιμωρηθεί με πειθαρχική 
ποινή κατώτερη της οριστικής απόλυσης. 

4. Αν υπάρχουν βάσιμες υπόνοιες διάπραξης από 
υπάλληλο του ΕΛ.Ο.Γ. σοβαρού πειθαρχικού παρα¬ 
πτώματος και πριν κινηθεί η πειθαρχική διαδικασία 
για τη θέση του σε αργία, ο Πρόεδρος του Δ.Σ. του 
ΕΛ.Ο.Γ. μπορεί να θέσει τον υπάλληλο εκτός υπη¬ 
ρεσίας με αποκλειστικό σκοπό τη διευκόλυνση της 
συλλογής των αποδείξεων. 

Ο υπάλληλος επανέρχεται στη θέση του αυτοδί¬ 
καια αν δεν κινηθεί μέσα σε δέκα (10) ημέρες η πει¬ 
θαρχική διαδικασία ή η διαδικασία για να τεθεί σε 
αργία. 

Σε κάθε περίπτωση η διάρκεια της εκτός υπηρε¬ 
σίας θέσης του υπαλλήλου δεν μπορεί να υπερβεί το 
μήνα. Κατά το χρόνο της εκτός υπηρεσίας θέσης ο 
υπάλληλος υποχρεούται να απέχει της άσκησης των 
καθηκόντων του, λαμβάνει όμως πλήρεις τις αποδο¬ 
χές του. 

Άρθρο 21 

Υπηρεσιακό - Πειθαρχικό Συμβούλιο 

1. Το Δ.Σ. του ΕΛ.Ο.Γ. λειτουργεί σαν Υπηρε¬ 
σιακό - Πειθαρχικό Συμβούλιο και γνωμοδοτεί για 
κάθε θέμα που ανάγεται στην υπηρεσιακή κατά¬ 
σταση του προσωπικού και που απαιτείται από τις 
διατάξεις του Κανονισμού αυτού. 

2. Χρέη εισηγητή ασκεί μέλος του Δ.Σ. του 
ΕΛ.Ο.Γ. που ορίζεται από τον Πρόεδρό του. 

3. Χρέη γραμματέα εκτελεί υπάλληλος του 
ΕΛ.Ο.Γ. που ορίζεται από τον Πρόεδρο του Δ.Σ. του 
ΕΛ.Ο.Γ. 

4. Σε περίπτωση που το Δ.Σ. λειτουργεί ως Πει¬ 
θαρχικό Συμβούλιο και κρίνει επί εφέσεως, μπορεί 
να ζητήσει συμπληρωματικές αποδείξεις. 

Άρθρο 22 

Πειθαρχικά Αδικήματα 

1. Κάθε παράβαση των υπηρεσιακών καθηκόντων 
και υποχρεώσεων του προσωπικού καθώς και κάθε 
πράξη ή παράλειψη που αντίκειται στην υπηρεσιακή 
τάξη και πειθαρχία ή είναι επιζήμια στη δράση και 
στο κύρος του ΕΛ.Ο.Γ. αποτελεί αδίκημα και ο υπαί¬ 
τιος τιμωρείται με τις διατάξεις του παρόντος Κανο¬ 
νισμού. 

2. Η δίωξη και τιμωρία πειθαρχικού παραπτώμα¬ 
τος αποτελεί υπηρεσιακό καθήκον. 

3. Πειθαραχικά αδικήματα, ενδεικτικά, αποτελούν 
τα εξής: 

α) Η ύπαρξη αμετάκλητης ποινικής δικαστικής 

απόφασης. 

β) Η απαίτηση ή και άλλη αποδοχή δώρων ή αμοι¬ 
βών ή κάθε φύσης ωφελημάτων ή και ανάλογων 
υποσχέσεων από τους συναλασσόμενους με τον 
ΕΛ.Ο.Γ. και από πρόσωπα των οποίων ο υπάλληλος 
διαχειρίζεται ή πρόκειται να διαχειριστεί τις υποθέ¬ 
σεις. 

Υ) Η χρησιμοποίηση της ιδιότητας του υπαλλήλου 
του ΕΛ.Ο.Γ. για εξυπηρέτηση ιδιωτικού συμφέρο¬ 
ντος κάθε μορφής και φύσης. 

δ) Η αδικαιολόγητη απουσία, η κατ’ εξακολού¬ 
θηση βραδεία προσέλευση ή πρόωρη αποχώρηση. 

ε) Η αμέλεια και η πλημμελής ή μη έγκαιρη εκπλή¬ 
ρωση οφειλόμενης υπηρεσίας. 

στ) Η απείθεια στις εντολές ή τις οδηγίες των 
Προϊσταμένων, περί τα υπηρεσιακά θέματα και της 
Διοίκησης γενικότερα καθώς και η άρνηση ή η πα¬ 
ρέλκυση εκτέλεσης εργασίας, 
ζ) Η παράβαση της εχεμύθειας, 
η) Η απρεπής συμπεριφορά του υπαλλήλου προς 
τους Προϊσταμένους του, τους συναδέλφους ή τους 
συναλασσόμενους με τον ΕΛ.Ο.Γ. 

θ) Η αναξιοπρεπής ή ανάρμοστος διαγωγή εντός 
και εκτός υπηρεσίας εφόσον θίγεται το κύρος του 
ΕΛ.Ο.Γ. 

ι) Η παράβαση των διατάξεων της παρ. 2 του άρ¬ 
θρου 9 του παρόντος Κανονισμού. 

ια) Η χρησιμοποίηση οποιουδήποτε τρίτου για επί¬ 
τευξη υπηρεσιακής εύνοιας ή για πρόκληση ή ματαί¬ 
ωση απόφασης. 

Αρθρο 23 
Πειθαρχικές ποινές 

1. Για τα παραπτώματα που προβλέπονται από τον 
παρόντα Κανονισμό επιβάλλονται οι παρακάτω ποι¬ 
νές: 

α) Έγγραφη επίπληξη. 

β) Πρόστιμο μέχρι αποδοχών τριών (3) μηνών, 
γ) Υποβιβασμός. 

δ) Διακοπή του προς προαγωγή δικαιώματος, 
ε) Οριστική απόλυση. 

2. Οι πειθαρχικές ποινές της προηγούμενης πα¬ 
ραγράφου επιβάλλονται ανάλογα με την σοβαρό¬ 
τητα του παραπτώματος, κατά δίκαιη κρίση. 

3. Η υποτροπή θεωρείται σαν ιδιαίτερα επιβαρυ- 
ντική περίπτωση για την επιβολή της ποινής. 

4. Σε περίπτωση επιβολής της πειθαρχικής ποινής 
του προστίμου, αυτό, καταβάλλεται στο λογαριασμό 
του ΕΛ.Ο.Γ. 

Αρθρο 24 

Όργανα - Άσκηση πειθαρχικού ελέγχου 

1. Τον πειθαρχικό έλεγχο ασκούν: 
α) Ο Γ ενικός Διευθυντής, ο οποίος μπορεί να επι¬ 
βάλει στον ιεραρχικά εξαρτώμενο από αυτόν προ¬ 
σωπικό,τις ποινές της έγγραφης παρατήρησης και 
της έγγραφης επίπληξης, 
β) Το Δ.Σ. του ΕΛ.Ο.Γ. ως Πειθαρχικό το οποίο 


μπορεί να επιβάλει για όλο το προσωπικό οποιαδή¬ 
ποτε ποινή. 

2. Ο Γενικός Διευθυντής που ασκεί πειθαρχικό 
έλεγχο, σύμφωνα με την περίπτωση α της παρ. 1, 
εκτιμώντας ότι η προσήκουσα ποινή είναι βαρύτερη 
εκείνης της οποίας η επιβολή ανήκει στη δικαιοδο¬ 
σία του, παραπέμπει την υπόθεση στο Διοικητικό 
Συμβούλιο. 

3. Ο Γενικός Διευθυντής ή ο Πρόεδρος του Δ.Σ. 
του ΕΛ.Ο.Γ. μπορεί να παραπέμπουν στο Δ.Σ., 
οποιοδήποτε πειθαρχικό αδίκημα της οποίας λαμ¬ 
βάνουν γνώση. 

4. Το πειθαρχικό όργανο μπορεί να παραπέμψει 
σε ανάκριση ή να καλέσει απευθείας σε απολογία 
τον εγκαλούμενο. 

Την ανάκριση για κάθε πειθαρχικό παράπτωμα 
ενεργεί υπάλληλος του ΕΛ.Ο.Γ. ανώτερου βαθμού 
με τον εγκαλούμενο, που ορίζεται από το όργανο 
που ασκεί τον πειθαρχικό έλεγχο. 

Στην περίπτωση που εγκαλούμενος είναι ο Γ ενι¬ 
κός Δ/ντής, την ανάκριση ενεργεί μέλος του Δ.Σ. 
του ΕΛ.Ο.Γ. που ορίζεται με απόφαση Προέδρου. 

Αρθρο 25 

Εγγυήσεις εγκαλουμένου 

1. Πριν την επιβολή οπιασδήποτε ποινής καλείται 
ο υπάλληλος εγγράφως σε απολογία, ενώπιον του 
αρμόδιου για την επιβολή της ποινής οργάνου. 

Στο έγγραφο της κλήσης σε απολογία, που επιδί¬ 
δεται με απόδειξη στον υπάλληλο προ 48 τουλάχι¬ 
στον ωρών, πρέπει να περιέχεται η αποδιδόμενη σ’ 
αυτόν κατηγορία κατά τρόπο σαφή και συγκεκρι¬ 
μένο. 

Σε περίπτωσή που είναι αδύνατη η επίδοση της 
κλίσης σε απολογία προσωπικά στον υπάλληλο, κοι¬ 
νοποιείται στη Διεύθυνση της κατοικίας του που έχει 
δηλώσει και στην περίπτωση που ο τόπος διαμονής 
του είναι άγνωστος, η κλήση σε απολογία θυροκολ- 
λάται στο κατάστημα της Υπηρεσίας που υπηρετεί. 

Αν ο υπάλληλος δεν απολογηθεί εγγράφως εντός 
της προθεσμίας που ορίζει η κλήση σε απολογία, 
δεν κωλύεται η έκδοση απόφασης. 

2. Πριν από την απολογία του ο υπάλληλος δι¬ 
καιούται να λάβει γνώση της δικογραφίας που σχη- 
ματίσθηκε σε βάρος του. 

3. Ο υπάλληλος δικαιούται να παραστεί μόνο αυ¬ 
τοπροσώπως, κατά τη συζήτηση ενώπιον του Πει¬ 
θαρχικού Συμβουλίου, αφού ειδοποιηθεί πριν από 
48 τουλάχιστον ώρες. 

4. Κατά των αποφάσεων του Πειθαρχικού οργά¬ 
νου επιτρέπεται έφεση ενώπιον του Πειθαρχικού 
Συμβουλίου, η οποία ασκείται εντός προθεσμίας 15 
ημερών από την επόμενη της γνωστοποίησης της 
ποινής που επιβλήθηκε. 

5. Σε περίπτωση που το Πειθαρχικό Συμβούλιο 
αποφαίνεται επί εφέσεως πειθαρχικής ποινής που 
επιβλήθηκε από Προϊστάμενο, ο οποίος αποτελεί 
μέλος του Πειθαρχικού Συμβουλίου, στο Πειθαρχικό 
Συμβούλιο μετέχει ο αναπληρωτής του. 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1592 


6. Κατά των αποφάσεων του Πειθαρχικού Συμ¬ 
βουλίου με τις οποίες επιβάλλονται σε πρώτο βαθμό 
οι ποινές των περιπτώσεων β, γ και δ της παρ. 1 του 
άρθρου 23 του παρόντος Κανονισμού, επιτρέπεται 
αίτηση αναθεώρησης, η οποία ασκείται μέσα σε 
προθεσμία 15 ημερών από την επόμενη της γνω¬ 
στοποίησης της ποινής που επιβλήθηκε. 

7. Η εμπρόθεσμη άσκηση της εφέσεως αναστέλ¬ 
λει την εκτέλεση της ποινής. 

8. Επί εφέσεως το αρμόδιο πειθαρχικό όργανο 
δεν μπορεί να χειροτερεύσει τη θέση του εγκαλού- 
μενου. 

Αρθρο 26 

Πειθαρχική απόφαση 

1. Το Πειθαρχικό Όργανο εκτιμά κατά την κρίση 
τα αποδεικτικά στοιχεία και εκδίδει απόφαση η 
οποία πρέπει να είναι αιτιολογημένη. 

2. Η πειθαρχική απόφαση, εάν μεν εκδίδεται υπό 
του Γενικού Διευθυντή υπογράφεται υπό τούτου, 
εάν δε υπό Συμβουλίου, υπογράφεται υπό του Προ¬ 
έδρου και του Γραμματέα αυτού. 

Αρθρο 27 

Παραγραφή πειθαρχικών αδικημάτων - 
Διαγραφή πειθαρχικών ποινών 

1. Τα πειθαρχικά αδικήματα παραγράφονται δύο 
(2) χρόνια μετά τη διάπραξή τους. 

2. Η παραγραφή πειθαρχικού παραπτώματος δια¬ 
κόπτεται με την τέλεση άλλου πειθαρχικού παρα¬ 
πτώματος με σκοπό την απόκρυψή του ή τη ματαί¬ 
ωση της πειθαρχικής δίωξης. 

3. Πειθαρχικό παράπτωμα το οποίο αποτελεί και 
ποινικό αδίκημα δεν παραγράφεται πριν την παρέ¬ 
λευση του χρόνου παραγραφής του σαν ποινικού 
αδικήματος. 

Στις περιπτώσεις αυτές οι πράξεις της ποινι«ής 
διαδικασίας αποτελούν λόγο διακοπής της παρα¬ 
γραφής του πειθαρχικού παραπτώματος. 

4. Μετά παρέλευση ενός έτους για την ποινή της 
έγγραφης επίπληξης, πενταετίας για την ποινή του 
προστίμου και δεκαετίας για τις λοιπές ποινές, πλην 
της οριστικής απόλυσης και αν ο υπάλληλος δεν τι¬ 
μωρήθηκε εκ νέου, οι ποινές διαγράφονται. 

Αρθρο 28 

Σχέση πειθαρχικής προς ποινική δίκη 

1. Η πειθαρχική δίκη είναι αυτοτελής και ανεξάρ¬ 
τητη από κάθε άλλη δίκη και δεν αναστέλλεται από 
την ύπαρξη άλλης. 

2. Αν εκδοθεί τελεσίδικη καταδικαστική ποινική 
απόφαση μετά την πειθαρχική, η πειθαρχική δίωξη 
επαναλαμβάνεται, αν δικαιολογείται οριστική από¬ 
λυση του υπαλλήλου. 

Αν εκδοθεί τελεσίδικη αθωωτική ποινική από¬ 
φαση, η πειθαρχική δίκη επαναλαμβάνεται αν έχει 
επιβληθεί η ποινή της οριστικής απόλυσης ή της 
προσωρινής απόλυσης. 


Άρθρο 29 

Λύση της υπαλληλικής σχέσης 

Η υπαλληλική σχέση λύνεται: 
α) Με τον θάνατο του υπαλλήλου, 
β) Με την αποδοχή της παραιτήσεως του υπαλλή¬ 
λου. 

γ) Με την απόλυση, 
δ) Με την έκπτωση. 

Άρθρο 30 

Παραίτηση 

1.0 υπάλληλος έχει το δικαίωμα της παραίτησης. 
Η παραίτηση πρέπει να είναι ρητή, χωρίς όρο ή αί¬ 
ρεση ή προθεσμία και υποβάλλεται εγγράφως. Η 
υπαλληλική σχέση λύνεται μόνο μετά την έγγραφη 
κοινοποίηση της αποδοχής της παραίτησης από τον 
Πρόεδρο του Δ.Σ. του ΕΛ.Ο.Γ. η οποία πρέπει να γί¬ 
νει υποχρεωτικά μέσα σε ένα μήνα από την υποβολή 
της παραίτησης. 

2. Εντός της προθεσμίας του ενός μηνός της παρ. 
1 μπορεί ο Πρόεδρος να δηλώσει εγγράφως προς 
τον υπάλληλο που υπέβαλε παραίτηση ότι αναβάλλει 
την αποδοχή της μέχρι δύο μήνες για λόγους υπηρε¬ 
σιακής ανάγκης και μέχρι τρεις μήνες σε περίπτωση 
που ο υπάλληλος έχει διαχείριση, ή αν πιθανολογεί¬ 
ται έναρξη ποινικής ή πειθαρχικής δίκης κατ’ αυτού. 

3. Η παραίτηση θεωρείται ότι έγινε αυτοδικαίως 
δεκτή, μετά την πάροδο μήνα από την υποβολή της 
και στις περιπτώσεις της προηγούμενης παρ. 2, 
μετά την πάροδο των προβλεπομένων προθεσμιών. 

4. Ο υπάλληλος μπορεί να ανακαλέσει την παραί¬ 
τησή του μέχρι την αποδοχή της. 

5. Η παραίτηση θεωρείται ότι δεν υποβλήθηκε, αν 
κατά την υποβολή της εκκρεμούσε ποινική δίκη για 
κακούργημα ή πλημμέλημα από τα αναφερόμενα 
στο άρθρο 3 περ. ζ του παρόντος Κανονισμού, ή πει¬ 
θαρχική δίωξη ενώπιον του Πειθαρχικού Συμβουλίου 
ή η ποινική δίκη ή πειθαρχική δίωξη άρχισε πριν από 
την αποδοχή της. 

Άρθρο 31 
Απόλυση 

1. Οι υπάλληλοι του ΕΛ.Ο.Γ. απολύονται: 
α) Λόγω συμπλήρωσης του ορίου ηλικίας όπως 
αυτό καθορίζεται από τις ισχύουσες διατάξεις. 

β) Λόγω συμπλήρωσης 35ετούς πραγματικής συ¬ 
ντάξιμης υπηρεσίας, όπως καθορίζεται από τις ισχύ- 
ουσες διατάξεις για τους φορείς του ευρύτερου Δη¬ 
μόσιου τομέα. 

γ) Λόγω κατάργησης θέσης, 
δ) Για σωματική ή πνευματική ανικανότητα, 
στ) Γ ια υπηρεσιακή ανεπάρκεια, 
ζ) Λόγω μη επαναφοράς στην Υπηρεσία του υπαλ¬ 
λήλου που έχει τεθεί σε διαθεσιμότητα λόγω ασθέ¬ 
νειας εφόσον έχει υπερβεί το χρονικό όριο της δια¬ 
θεσιμότητας και συνεχίζεται η ασθένεια, 
η) Λόγω επιβολής της πειθαρχικής ποινής της ορι- 

στικής απόλυσης. 

2. Οι υπάλληλοι που συμπληρώνουν το όριο ηλι¬ 
κίας αποχωρούν υποχρεωτικά την 31 Δεκεμβρίου 
του έτους συμπλήρωσης. 

3. Σε περίπτωση απόλυσης λόγω κατάργησης θέ¬ 
σης δεν επιτρέπεται η επανασύστασή της και η 
πρόσληψη στην ίδια θέση άλλου υπαλλήλου, πριν 
περάσουν δύο (2) χρόνια από την απόλυση, εκτός 
από την περίπτωση επαναδιορισμού του υπαλλήλου 
που απολύθηκε. 

4. Η σωματική και πνευματική ανικανότητα που 
αποκλείει την άσκηση των καθηκόντων του υπαλλή¬ 
λου διαπιστώνεται από υγειονομική επιτροπή του 
ασφαλιστικού φορέα του, μετά από παραπομπή του 
υπαλλήλου από τον ΕΛ.Ο.Γ. 

5. Για την αποζημίωση των απολυομένων εφαρμό¬ 
ζονται οι κείμενες διατάξεις της εργατικής νομοθε¬ 
σίας. 

Αρθρο 32 
Έκπτωση 

1.0 υπάλληλος εκπίπτει αυτοδίκαια από την υπη¬ 
ρεσία αν καταδικάστηκε με τελεσίδικη απόφαση, σε 


κάθειρξη ή ποινή φυλακίσεως ανώτερης του ενός 
έτους, η οποία συνεπάγεται της αποστερήσεως των 
άρθρων 59 - 61 του Ποινικού Κώδικα. 

2. Η έκπτωση επέρχεται μόλις η καταδικαστική 
απόφαση γίνει τελεσίδικη. 

3. Ο Πρόεδρος του Δ.Σ. του ΕΛ.Ο.Γ. εκδίδει δια- 
πιστωτική πράξη για την έκπτωση. 

4. Ο υπάλληλος που εξέπεσε δεν μπορεί να επα- 
νέλθει στην υπηρεσία του στον ΕΛ.Ο.Γ. 

Άρθρο 33 
Έναρξη ισχύος 

Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνή- 
σεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 9 Μαρτίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΓΕΩΡΓΙΑΣ 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας 
ΤΕίΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ <3Β 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

* Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


- Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 

Για το Τεύχος Α* Δρχ. 

15.000 

Δρχ. 

750 

β) 

» » » Β 

» 

30.000 

» 

1.500 

Υ) 

» » » Γ* 

» 

10.000 

» 

500 

δ) 

» » » Δ' 

» 

30.000 

» 

1.500 

ε) 

» » » Αναπτυξιακών Πράξεων 

» 

20.000 

» 

1.000 

στ) 

» » » Ν.Π.Δ.Δ. 

» 

10.000 

» 

500 

ζ) 

» » » ΠΑΡΑΡΤΗΜΑ 

» 

5.000 

» 

250 

η) 

» » » Δελτ. Εμπ.& Βιομ. Ιδ. 

» 

10.000 

» 

500 

θ) 

». » » Αν. Ειδικού Δικαστηρίου 

» 

3.000 

» 

150 

ι) 

» » » Α.Ε. & Ε.Π.Ε. 

» 

200.000 

» 

10.000 

ια) Για όλα τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 










